**Ministru kabineta noteikumu projekta „Darbības programmas „Izaugsme un nodarbinātība” 2.10. prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases otrās kārtas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Noteikumu projekta mērķis ir noteikt kārtību, kādā tiek ieviesti Kohēzijas politikas fondu tehniskās palīdzības specifiskie atbalsta mērķi (turpmāk – SAM). Lai novērstu iespējamu normu interpretāciju attiecībā uz attiecināmajiem izdevumiem, noteikumu projektā ir skaidri nodalītas atbalstāmās darbības un noteiktas institūcijas, kuras saņem atbalstu no konkrētā Kohēzijas politikas fonda. Lai nodrošinātu savlaicīgu tehniskās palīdzības (turpmāk – TP) projektu iesniegumu sagatavošanu, projektu iesniegumu izvērtēšanu/ apstiprināšanu un nepieciešamā finansējuma ieplānošanu valsts budžetā 2019. gadam, ņemot vērā, ka projektu īstenošana tiek uzsākta 2019. gada 1. janvārī, noteikumu projektam ir jāstājas spēkā līdz 2018. gada 31. jūlijam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma (turpmāk – Likums) 20.panta 13.punkts.
2. Ministru kabineta 2015. gada 25. augusta noteikumi Nr. 485 “Noteikumi par darbības programmas “Izaugsme un nodarbinātība” 2.10. prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases pirmo kārtu”, kas reglamentē TP administrēšanu ir attiecināmi līdz 2018. gada 31. decembrim, izņemot 10.1.1. SAM, kas tiek īstenots līdz 2019. gada 31. decembrim. Lai nodrošinātu pēctecīgu TP ieviešanu, Kohēzijas politikas fondu 2014.-2020. gada plānošanas perioda ietvaros ir nepieciešams izstrādāt Ministru kabineta notikumus TP 2. kārtas administrēšanai.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Sākot ar 2014. gada 1. janvāri, Latvijas Republikā un pārējās Eiropas Savienības (turpmāk – ES) dalībvalstīs ir uzsākts ES struktūrfondu un Kohēzijas fonda (turpmāk – ES fondi) 2014.-2020.gada plānošanas periods, ko regulē ES regulas un nacionālie normatīvie akti. 2016. gada 1. janvārī tika uzsākta TP 1. kārtas SAM īstenošana, kas turpināsies līdz 2018. gada 31. decembrim, izņemot 10.1.1. SAM, kas tiek īstenots līdz 2019. gada 31. decembrim. Lai nodrošinātu iepriekš minēto SAM īstenošanu atbilstoši darbības programmai “Izaugsme un nodarbinātība” ES fondu 2014.-2020. gada plānošanas periodā, ir izstrādāti šie noteikumi. ES fondu TP atbalsta mērķus īsteno ierobežotas projektu iesniegumu atlases veidā.
2. Noteikumu projekta mērķis, līdzīgi kā TP 1. kārtas ietvaros, ir noteikt kārtību, kādā tiek ieviesti ES fondu TP specifiskie atbalsta mērķi:
* 10.1.1. atbalsta mērķis „Palielināt Kohēzijas politikas fondu izvērtēšanas kapacitāti”;
* 10.1.2. atbalsta mērķis „Paaugstināt informētību par Kohēzijas politikas fondiem, sniedzot atbalstu informācijas un komunikācijas pasākumiem”;
* 10.1.3. atbalsta mērķis „Atbalstīt un uzlabot Kohēzijas politikas fondu ieviešanu, uzraudzību, kontroli, revīziju, horizontālās politikas principu koordinēšanu un pilnveidot e-Kohēziju”;
* 11.1.1. atbalsta mērķis „Atbalstīt un pilnveidot Kohēzijas politikas fondu plānošanu, ieviešanu, uzraudzību un kontroli”;
* 12.1.1. atbalsta mērķis ,,Uzlabot Kohēzijas politikas fondu plānošanu, ieviešanu, uzraudzību un kontroli”.
1. Lai novērstu iespējamu normu interpretāciju attiecībā uz attiecināmajiem izdevumiem, noteikumu projektā ir skaidri nodalītas atbalstāmās darbības no katra ES fonda. Tāpat ir noteiktas institūcijas, kuras saņem atbalstu no konkrēta ES fonda.
2. Ņemot vērā, ka Finanšu ministrijas kā revīzijas iestādes un Finanšu ministrijas kā vadošās iestādes veicamās funkcijas ir nodalītas, Finanšu ministrija kā vadošā iestāde gatavo savu atsevišķu TP projekta iesniegumu, un Finanšu ministrija kā revīzijas iestāde gatavo savu atsevišķu TP projekta iesniegumu.
3. Finanšu ministrija kā vienīgais finansējuma saņēmējs Eiropas Sociālā fonda ietvaros gatavo TP projekta iesniegumu 10.1.1. atbalsta mērķa „Palielināt Kohēzijas politikas fondu izvērtēšanas kapacitāti” ietvaros. 2019. gadā tiks īstenoti divi TP projekti 10.1.1. SAM ietvaros – viens TP 1. kārtas ietvaros (TP projekts Nr. 10.1.1.0/15/TP/001 “Kohēzijas politikas fondu izvērtēšanas nodrošināšana un kapacitātes palielināšana Latvijā ES fondu 2014. – 2020. gada plānošanas periodā” jo apmaksa par 2018. gada otrajā pusē veiktajiem iepirkumiem izvērtēšanas nodrošināšanai, ievērojot Publisko iepirkumu likuma prasības un izvērtējumu veikšanai paredzamo laika periodu (vidēji 9 mēneši), var tikt veikta 2019. gadā, kad tiek izpildīti visi līgumā ar izpildītāju iekļautie nosacījumi) un otrs TP 2. kārtas ietvaros.
4. 10.1.1. atbalsta mērķa „Palielināt Kohēzijas politikas fondu izvērtēšanas kapacitāti” projektā tiks iekļautas atbalstāmās darbības, lai nodrošinātu ES fondu izvērtēšanas organizēšanu atbilstoši Ministru kabineta 2015. gada 24. februāra noteikumos Nr. 108 “Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014.–2020.gadam” un ES fondu Izvērtēšanas plānā 2014.–2020. gadam un ikgadējos izvērtēšanas plānos noteiktajam. Finanšu ministrija, ievērojot Publisko iepirkumu likuma prasības, organizēs nepieciešamo iepirkumu veikšanu izvērtēšanas nodrošināšanai.
5. Kohēzijas politikas fondu vadības informācijas sistēmas 2014.-2020. gadam (turpmāk – KP VIS) izmaksas savā TP projektā plāno tikai Centrālā finanšu un līgumu aģentūra kā sadarbības iestāde, ņemot vērā, to, ka tikai šī projekta ietvaros ir plānota e-kohēzijas attīstīšana, t.sk., attīstot KP VIS. KP VIS attīstīšana tiks finansēta tikai no 10.1.3. SAM.
6. Ekonomikas ministrijas TP projektā tiek plānotas izmaksas Viedās specializācijas stratēģijas (turpmāk – RIS3) monitoringa vajadzībām un dati ir iegūstami no Centrālās statistikas pārvaldes (turpmāk – CSP), netiek vairs iegādāti no 10.1.1. specifiskā atbalsta mērķa “Palielināt Kohēzijas politikas fondu izvērtēšanas kapacitāti” tehniskās palīdzības līdzekļiem, bet nepieciešamā summa tiek piešķirta Ekonomikas ministrijai un ministrija slēdz līgumu ar CSP par datu nodrošināšanu. Finansējums piešķirts laika posmam no 2019. līdz 2021. gadam balstoties uz Ekonomikas ministrijas iesniegto tāmi RIS3 monitoringa vajadzībām nepieciešamo statistikas datu iegūšanai.
7. Ministru kabineta noteikumu projekts nosaka:

- TP projektu īstenošanas nosacījumus (finansējuma saņēmējus, attiecināmo izmaksu pozīcijas, specifisko atbalsta mērķu īstenošanas periodu u.c. jautājumus);- pieejamo TP finansējumu;- atbalsta mērķus un mērķa grupas;- izmaksu attiecināmības pamatprincipus.1. Tiesiskā regulējuma mērķis ir nodrošināt ES fondu TP SAM īstenošanu laika posmā no 2019. gada 1. janvāra līdz 2021. gada 31. decembrim.
 |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Projektu iesniegumu vērtēšanas kritēriji un projekta iesniegumu veidlapa būs pieejama TP SAM projektu iesniegumu atlases nolikumā, ko izstrādā sadarbības iestāde. Projektu iesniegumu atlase katram SAM būs atsevišķa.Izstrādājot projektu iesniegumu atlases nolikumu, tajā tiks iekļauti katram SAM savi iesniegumu vērtēšanas kritēriji.Horizontālās politikas koordinēšana tiks finansēta tikai no Eiropas Sociālā fonda 10.1.3. SAM „Atbalstīt un uzlabot Kohēzijas politikas fondu ieviešanu, uzraudzību, kontroli, revīziju, horizontālās politikas principu koordinēšanu un pilnveidot e-Kohēziju”, paredzot tam MK noteikumos atsevišķi pieejamo finansējumu. Horizontālās politikas koordinējošās institūcijas gatavo atsevišķu TP projekta iesniegumu.TP SAM sākotnējās ietekmes novērtējuma aspekti, negatavojot atsevišķu sākotnējo novērtējumu, analizēti pie TP 1. kārtas Ministru kabineta noteikumu sākotnējās ietekmes novērtējuma ziņojuma (anotācija) un Ministru kabineta noteikumu projekta sagatavošanas, kas balstīts uz darbības programmā noteiktajiem principiem un sasniedzamajiem mērķiem. TP SAM sākotnējās ietekmes novērtējuma aspekti nav mainījušies, tādejādi jaunas analīzes veikšana nav nepieciešama.**Finansējuma plānošana:*** ES fondu 2007.-2013. gada plānošanas perioda pēcuzraudzības nodrošināšanai finansējuma aprēķins balstīts uz vienas slodzes izmaksām, kura ir 23 500 euro (ņemot vērā maksimālo vecākā eksperta amata mēnešalgas grupu (12. grupa) un kategoriju (3. kategorija)). Institūcijām aprēķinātais finansējuma apmērs balstīts uz slodzes skaitu reizināts ar 1 slodzes izmaksām. Nepieciešamais slodzes apmērs balstīts uz katras institūcijas sniegto informāciju par pēcuzraudzībā nepieciešamo cilvēkresursu skaitu. Ja finansējums gada ietvaros tika pieprasīts mazāk nekā bāzes summa (23 500 euro), tad institūcijai piešķirtais finansējums piešķirts zem bāzes summas – piešķirts institūcijas pieprasītais finansējums).
* ES fondu 2014.-2020. gada plānošanas perioda publicitātes (10.1.2. SAM) un izvērtēšanas (10.1.1. SAM) funkcijas īstenošanai piešķirts institūciju pieprasītais finansējuma apjoms, ņemot vērā īstenojamos pasākumus iepriekšminēto SAM ietvaros.
* ES fondu 2014.-2020. gada plānošanas perioda funkciju nodrošināšanai, izņemot publicitātes un izvērtēšanas funkcijas, finansējuma aprēķins balstīts uz vienas slodzes izmaksām, kura ir 70 500 euro (23 500 euro uz 1 slodzi gadā - ņemot vērā maksimālo vecākā eksperta amata mēnešalgas grupu (12. grupa) un kategoriju (3. kategorija)), iekļaujot visas izmaksas 1 slodzei līdz 2021. gada 31. decembrim. Nepieciešamais slodzes apmērs balstīts uz katras institūcijas sniegto informāciju par nepieciešamo cilvēkresursu skaitu. Ņemot vērā Valsts pārvaldes reformu plānu 2020, slodžu skaits netiek palielināts salīdzinājumā ar TP 1. kārtas ietvaros plānoto.
* Balstoties uz papildus sniegtajiem detalizētajiem aprēķiniem par 1 slodzes izmaksām gadā un skaidrojumiem dažām institūcijām 1 slodzes limits tiek noteikts 26 000 euro apmērā gadā, iekļaujot visas izmaksas, lai nodrošinātu 1 darbinieka pilnas slodzes veicamo funkciju īstenošanu.
* SAM ietvaros slodžu sadalījumu nosaka pati institūcija, kura nodrošina konkrētā SAM ieviešanu**.**
* Ņemot vērā institūciju sniegtos detalizētos aprēķinus un pamatojumu, Izglītības un zinātnes ministrijai piešķirtas papildu 3 slodzes ES fondu zinātnes programmu administrēšanai un Vides aizsardzības un reģionālās attīstības ministrijai piešķirta papildu 1 slodze, lai nodrošinātu 2014.-2020. gada plānošanas perioda ietvaros Valsts vides dienesta īstenotā lielā projekta Nr. 5.6.3.0/17/I/001 “Vēsturiski piesārņoto vietu “Inčukalna sērskābā gudrona dīķi” sanācija” uzraudzību.
* Ņemot vērā Latvijas Lielo pilsētu pašvaldību TP projekta īstenošanas specifiku (attiecībā uz atlīdzības pozīcijas īstenošanas nosacījumiem) finansējums piešķirts 65 000 euro apmērā katrai pašvaldībai līdz 2021. gada 31. decembrim. Attiecībā par specifisko iznākuma rādītāju “darbinieku skaits, kuru algas līdzfinansē tehniskā palīdzība – plānotā vērtība 2023. gada 31. decembrī – 51 pilna laika slodzes” Latvijas Lielo pilsētu pašvaldībām darbinieku atalgojuma finansēšanai nav jābūt pilnai slodzei un tā var būt mazāka.
* 10.1.2.SAM ietvaros tiek finansēti atlīdzības izdevumi darbiniekiem, kas ES fondu 2014.-2020. gada periodā īsteno funkciju - nodrošina sabiedrību ar informāciju par ES fondu 2014.-2020. gada plānošanas periodu un nodrošina publicitāti un atbalstu komunikācijas jautājumos (ir attiecināmi izdevumi visiem 10.1.2. SAM ietvaros esošajiem TP finansējuma saņēmējiem), kas saistīti ar projektu īstenošanu. 10.1.2. SAM ietvaros ir attiecināmi arī publicitātes izdevumi, ja tie ir saistīti ar horizontālo prioritāšu īstenošanu**.**
* Ņemot vērā iestāžu sniegto un Kohēzijas politikas fondu vadības informācijas sistēmā 2014.-2020. gadam pieejamo informāciju, uz 2018. gada 1. ceturkšņa beigām nav sasniegts plānotais investīciju apjoms, līdz ar to var prognozēt, ka arī uz 2018. gada beigām veidosies atlikums no 1. kārtā paredzētā, kā rezultātā viss iepriekš paredzētais finansējums, kas netiks investēts plānotajā apjomā t.sk., TP 1. kārtas atlikusī finansējuma rezerve tiks pārplānota TP 2. kārtas MK noteikumos, kad noslēgsies TP 1. kārtas projektu īstenošana. Tādejādi TP 2. kārtas ietvaros pieejamie finansējuma resursi tiks palielināti, veicot atbilstošus grozījumus, kas tiks skaņoti ar iesaistītajām institūcijām. Ņemot vērā iepriekšminēto par papildu resursu novirzīšanu TP 2. kārtai 2019. gadā, aicinām iesaistītās institūcijas saskaņot MK noteikumu projektu ar šobrīd pieejamo finansējuma apmēru (MK noteikumu projekta 1. pielikums). Ja institūcijām 2019. gadā būs aktuāls jautājums par papildu nepieciešamo finansējumu TP projektu īstenošanai līdz 2021. gadam, aicinām iesaistītās institūcijas šo jautājumu kopīgi risināt pie papildus finansējuma pārdales TP 2. kārtai (indikatīvi 2019. gada 2. ceturksnis, kad būs noslēgusies TP 1. kārtas 10.1.2., 11.1.1., un 12.1.1. SAM īstenošana - noslēguma maksājumu pieprasījumu apstrāde un apstiprināšana, t.sk. projekta statuss KP VIS būs pabeigts)
* 2019. gadā, kad tiks veikta TP 2. kārtas resursu palielināšana, vienlaicīgi vērtēsim finansējuma rezerves sadali saistībā ar papildu uzdevumu veikšanu attiecībā uz 2021.–2027. gada plānošanas perioda plānošanu.
* Brīvais finansējums, kas šobrīd nav piesaistīts līgumiem, tiks iekļauts MK noteikumu rezervē vienlaicīgi, kad tiks pārdalīti TP 1. kārtas atlikumi un finansējuma rezerve uz TP 2. kārtu un palielināts kopējais TP 2. kārtas finansējums.
* Latvijas Lielo pilsētu pašvaldības - TP finansējuma saņēmēji, kas 10.1.3. SAM ietvaros veiks projektu iesniegumu atlasi, projekta īstenošanas personālam var paredzēt noteikt piemaksas, nemaksājot pamatalgu, saskaņā ar normatīvajiem aktiem par valsts un pašvaldību institūciju amatpersonu un darbinieku atlīdzību, kā arī attiecīgās iestādes iekšējiem normatīvajiem aktiem.
* TP 2. kārtas projektos uzraudzības rādītāju vērtības tiks uzskaitītas no jauna. KP VIS pie rādītājiem būs jānorāda sākotnējā vērtība (TP 1. kārtas ietvaros sasniegtā vērtība). TP 2. kārtas ietvaros sasniedzamā vērtība ir TP 2. kārtas projektu ietvaros sasniegtā vērtība. Kopējā TP radītāja vērtība būs sākotnējā vērtība, kas vienāda ar TP 1. kārtu un TP 2. kārtas ietvaros sasniegto vērtību.
* TP mērķis ir atbalstīt konkrētas darbības, līdzfinansējot to īstenošanu, nevis no TP līdzekļiem finansēt 100% ES fondu administrēšanas izmaksas, tādejādi aicinām TP finansējuma saņēmējus izvērtēt nepieciešamību un iespējas ES fondu īstenošanas personālu daļēji finansēt arī no institūcijas valsts budžeta līdzekļiem, jo TP līdzekļi ir ierobežoti.
* Rezultāta rādītājs – “Projektu īpatsvars, kuros izmanto elektronisko datu apmaiņas sistēmu, pret kopējo projektu skaitu attiecīgajā kalendārajā gadā - plānotā vērtība 2023. gada 31. decembrī – 50%” - konkrētais rezultāta rādītājs netiek iekļauts Centrālās finanšu un līgumu aģentūras TP projektos, kā sasniedzamais radītājs. Radītajā vērtību manuāli reizi gadā jāievada KP VIS. Vērtība tiek noteikta reizi gadā apkopojot pieejamo informāciju Centrālās finanšu un līgumu aģentūras īstenotajā projektā 10.1.3. SAM ietvaros.
 |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | ES fondu vadībā iesaistītās valsts pārvaldes iestādes |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekta regulējums nemaina ES fondu vadībā iesaistīto institūciju un TP saņēmēju tiesības un pienākumus, kā arī veicamās darbības, tādējādi administratīvais slogs nemainās. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  MK noteikumu projekts attiecas tikai uz ES fondu vadībā iesaistītajām institūcijām, līdz ar to sabiedrības līdzdalība nav bijusi nepieciešama. |
| 2. | Sabiedrības līdzdalība projekta izstrādē | Sabiedrības līdzdalība MK noteikumu projekta izstrādē nebija nepieciešama. |
| 3. | Sabiedrības līdzdalības rezultāti | Sabiedrības līdzdalība MK noteikumu projekta izstrādē nebija nepieciešama. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija kā vadošā iestāde un revīzijas iestāde, Ekonomikas ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija, Valsts kanceleja kā atbildīgā iestāde, Centrālā finanšu un līgumu aģentūra kā sadarbības iestāde, Valsts kase kā sertifikācijas iestāde, Latvijas Investīciju un attīstības aģentūra, Valsts izglītības attīstības aģentūra, Valsts reģionālās attīstības aģentūra, Sabiedrības integrācijas fonds, Ventspils pilsētas pašvaldība, Iepirkumu uzraudzības birojs, Daugavpils pilsētas pašvaldība, Jēkabpils pilsētas pašvaldība, Jelgavas pilsētas pašvaldība, Jūrmalas pilsētas pašvaldība, Liepājas pilsētas pašvaldība, Rēzeknes pilsētas pašvaldība, Rīgas pilsētas pašvaldība, Valmieras pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts tiks realizēts esošo cilvēkresursu un funkciju ietvaros.Jaunu institūciju izveide, esošu institūciju likvidācija vai reorganizācija nav paredzēta. |
| 3. | Cita informācija | Latvijas Investīciju un attīstības aģentūra, Valsts izglītības attīstības aģentūra, Valsts reģionālās attīstības aģentūra un Sabiedrības integrācijas fonds nodrošina tikai ES fondu 2007.-2013. gada plānošanas perioda projektu pēcuzraudzības funkciju veikšanu, kas ir attiecināma finansēšanai no ES fondu 2014.-2020. gada plānošanas periodā TP līdzekļiem. |

Finanšu ministre D.Reizniece-Ozola

Zandbergs, 67 095 532

Edgars.Zandbergs@fm.gov.lv